
[bookmark: _Hlk164319282]Дадатак 4

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА
«ЗАМЕЖНАЯ МОВА»
[bookmark: _Hlk164323111]
1. Рэалізацыя выхаваўчага патэнцыялу вучэбнага прадмета «Замежная мова»
Рэалізацыі выхаваўчага патэнцыялу вучэбнага прадмета «Замежная мова» будзе спрыяць дзейнасць, якая прадугледжвае:
вывучэнне матэрыялаў пра культурныя, навуковыя і спартыўныя дасягненні Рэспублікі Беларусь, а таксама пра асобасныя якасці і заслугі выдатных беларускіх дзеячаў;
фарміраванне ўменняў прадстаўляць Рэспубліку Беларусь і яе культуру ва ўмовах іншамоўнай міжкультурнай камунікацыі (падрыхтоўка прэзентацый, праектаў, віртуальных экскурсій пра Беларусь на замежнай мове);
развіццё навыкаў міжкультурных зносін і талерантнага стаўлення да прадстаўнікоў іншых краін праз супастаўленне культурных каштоўнасцей і традыцый;
выхаванне патрыятызму і грамадзянскай адказнасці праз абмеркаванне сацыяльна значных тэм, звязаных з развіццём краіны, экалагічнай бяспекай і здаровым ладам жыцця;
выкарыстанне аўтэнтычных матэрыялаў (тэкстаў, аўдыя- і відэаматэрыялаў), якія спрыяюць фарміраванню ў вучняў павагі да роднай культуры і ўсведамлення сваёй ролі ў паспяховым развіцці краіны.
Названыя напрамкі рэалізоўваюцца праз інтэграцыю выхаваўчага кампанента ў змест кожнай камунікатыўнай задачы, што дазваляе фарміраваць у вучняў усвядомленую грамадзянскую пазіцыю, павагу да нацыянальнай культуры, захаванне гістарычнай памяці і гатоўнасць прадстаўляць сваю краіну ў іншамоўным асяроддзі.
У змесце вучэбнага прадмета «Замежная мова» на дасягненне асобасных адукацыйных вынікаў у найбольшай меры арыентаваны наступныя тэмы: «Мой родны край», «Святы» (V клас), «Рэспубліка Беларусь на карце свету», «Прырода» (VI клас), «Сябры», «Жыццё ў горадзе і вёсцы», «Спорт» (VII клас), «Нацыянальная кухня», «Звычаі і традыцыі Рэспублікі Беларусь» (VIII клас), «Здаровы лад жыцця», «Культурны вольны час» (IX клас), «Адукацыя», «Выбітныя людзі Рэспублікі Беларусь» (X клас), «Нацыянальны характар», «Сацыякультурны партрэт Рэспублікі Беларусь» (XI клас). 
2. Вучэбныя выданні
Да 2026/2027 навучальнага года перавыдадзены з улікам вынікаў доследнай праверкі, дыялогавых пляцовак, грамадскай экспертызы наступныя дапаможнікі і вучэбныя выданні: 
[bookmark: _Hlk234425780]Демченко, Н. В. Английский язык / Англійская мова : учеб. пособие для 5-го кл. учрежд. образования, реализующих образов. программы общ. сред. образования, с белорус. и рус. яз. обучения и воспитания (повышенный уровень) : с электронным приложением. В 2 ч. / Н. В. Демченко [и др.]. – Минск : Адукацыя і выхаванне, 2025.
Демченко, Н. В. Английский язык / Англійская мова : учеб. пособие для 6-го кл. учрежд. образования, реализующих образов. программы общ. сред. образования, с белорус. и рус. яз. обучения и воспитания (повышенный уровень) : с электронным приложением. В 2 ч. / Н. В. Демченко [и др.]. – Минск : Адукацыя і выхаванне, 2026.
[bookmark: _Hlk234414909]Лапицкая, Л. М. Английский язык : учеб. пособие для 9-го кл. учрежд. общ. образования, реализующих образов. программы общ. сред. образования, с рус. яз. обучения и воспитания: с электронным приложением / Л. М. Лапицкая [и др.]. – Минск : Адукацыя i выхаванне, 2025.
Лапіцкая, Л. М. Англійская мова : вучэб. дапам. для 9-га кл. устаноў адукацыі, якія рэалізуюць адукац. праграмы агул. сярэд. адукацыі, з беларус. мовай навучання і выхавання : з электронным дадаткам / Л. М. Лапіцкая [і інш.]. – Мінск : Адукацыя i выхаванне, 2025.
Будько, А. Ф. Немецкий язык : учебник для 4-го кл. учрежд. образования, реализующих образов. программы общ. сред. образования, с рус. яз. обучения и воспитания : с электронным приложением. В 2 ч. / А. Ф. Будько, А. Л. Кохановская. – Минск : Адукацыя і выхаванне, 2026.
Будзько, А. П. Нямецкая мова : падручнік для 4-га кл. устаноў адукацыі, якія рэалізуюць адукац. праграмы агул. сярэд. адукацыі, з беларус. мовай навучання і выхавання : з электронным дадаткам. У 2 ч. / А. П. Будзько, А. Л. Каханоўская. – Мінск : Адукацыя і выхаванне, 2026.
[bookmark: _Hlk233797438]Будько, А. Ф. Немецкий язык : учебник для 10-го кл. учрежд. образования, реализующих образов. программы общ. сред. образования, с рус. яз. обучения и воспитания : с электронным приложением / А. Ф. Будько, В. В. Курьян. – Минск : Адукацыя і выхаванне, 2026.
Будзько, А. П. Нямецкая мова : падручнік для 10-га кл. устаноў адукацыі, якія рэалізуюць адукац. праграмы агул. сярэд. адукацыі, з беларус. мовай навучання і выхавання : з электронным дадаткам / А. П. Будзько, У. У. Кур’ян. – Мінск : Адукацыя і выхаванне, 2026.
Вадюшина, Д. С. Французский язык / Французская мова : учеб. пособие для 4-го кл. кл. учрежд. образования, реализующих образов. программы общ. сред. образования, с белорус. и рус. яз. обучения и воспитания : с электронным приложением. В 2 ч. / Д. С. Вадюшина, Н. А. Баева, И. М. Рабизо. – Минск :  Адукацыя і выхаванне, 2026.
Колосовская, И. Г. Французский язык / Французская мова : учеб. пособие для 7-го кл. учрежд. образования, реализующих образов. программы общ. сред. образования, с белорус. и рус. яз. обучения и воспитания (повышенный уровень) : с электронным приложением. В 2 ч. / И. Г.   Колосовская, Н. В. Скибская, Т. В. Поборцева. – Минск : Адукацыя і выхаванне, 2026. 
[bookmark: _Hlk236129197]Гриневич, Е. К. Испанский язык / Іспанская мова : учебник для 4-го кл. учрежд. общ. сред. образования с белорус. и рус. яз. обучения : с электронным приложением. В 2 ч. / Е. К. Гриневич, Л. Н. Бахар. – Минск : Адукацыя і выхаванне, 2026.
Цыбулёва, Т. Э. Испанский язык / Іспанская мова: учебное пособие для 6-го кл. учрежд. образования, реализующих образов. программы общ. сред. образования, с белорус. и рус. яз. обучения и воспитания (повышенный уровень) : с электронным приложением. В 2 ч. / Т. Э. Цыбулёва, О. А. Пушкина. – Минск : Адукацыя і выхаванне, 2026.
Китайский язык / Кітайская мова : учеб. пособие для 6-го кл. учрежд. образования, реализующих образов. программы общ. сред. образования, с белорус. и рус. яз. обучения и воспитания : с электронным приложением. В 2 ч. / А. П. Пониматко [и др.] – Минск : Адукацыя і выхаванне, 2026.
Пры падрыхтоўцы да перавыдання ў змест падручнікаў і вучэбных дапаможнікаў унесены наступныя змены:
на форзацах падручнікаў і вучэбных дапаможнікаў для пачатковай школы размешчаны спісы фармулёвак заданняў з перакладам на рускую і беларускую мовы;
пашыраны нацыянальны кантэнт;
прадстаўлена прадмова са зваротам да вучняў і ўдасканаленым навігацыйным апаратам;
уведзена рубрыка «Мэтавызначэнне», якая вызначае вынікі вучэбнай дзейнасці вучняў;
дададзены заданні для самакантролю і рэфлексіі.
3. Вывучэнне вучэбнага прадмета «Замежная мова» ў ліцэі
Змест вучэбнага прадмета, асноўныя патрабаванні да вынікаў вучэбнай дзейнасці вучняў вызначаны ў вучэбнай праграме па вучэбным прадмеце «Замежная мова» (англійская, нямецкая, французская, іспанская, кітайская) для X–XI класаў устаноў адукацыі, якія рэалізоўваюць адукацыйныя праграмы агульнай сярэдняй адукацыі, з рускай (беларускай) мовай навучання і выхавання. 
Настаўнік самастойна плануе размеркаванне вучэбнага матэрыялу па тэмах з улікам канкрэтных умоў навучання і спецыфікі ўстановы адукацыі.
4. [bookmark: _Hlk237522075]Асобныя аспекты арганізацыі адукацыйнага працэсу (з улікам вынікаў ЦЭ)
Пры арганізацыі адукацыйнага працэсу настаўнік абавязаны кіравацца асноўнымі патрабаваннямі да вынікаў вучэбнай дзейнасці вучняў па адпаведнай тэме, вызначанымі ў навучальных праграмах для III–XI класаў, на аснове якіх ён складае каляндарна-тэматычнае планаванне, распрацоўвае паўрочнае планаванне з улікам рэальных умоў навучання і выхавання ў канкрэтным класе.
Старонкі класнага часопіса запаўняюцца на той мове, на якой ажыццяўляюцца навучанне і выхаванне ва ўстанове агульнай сярэдняй адукацыі. Дапускаецца запісваць на замежнай мове моўны матэрыял, прадстаўлены ў вучэбных праграмах.
Пры запаўненні графы «Змест вучэбных заняткаў» назва тэмы запісваецца адзін раз згодна з вучэбнай праграмай. На наступных уроках паэтапна абазначаюцца канкрэтная сітуацыя зносін і від маўленчай дзейнасці вучняў (маналагічнае маўленне, дыялагічнае маўленне, чытанне, успрыманне і разуменне маўлення на слых, пісьмовае маўленне). Моўны матэрыял запісваецца ў адпаведнасці з каляндарна-тэматычным планаваннем. Напрыклад: 
Сям’я і сябры. Дыялагічнае маўленне. Present Simple.
Любімыя заняткі. Успрыманне і разуменне маўлення на слых.
Назвы факультатыўных заняткаў запісваюцца ў журнале ў адпаведнасці з назвай вучэбнай праграмы, напрыклад:
практыкум па чытанні;
камунікатыўная граматыка.
Адрозненне пры вывучэнні замежнай мовы на базавым і павышаным узроўнях вызначаецца аб’ёмам прадуктыўнага і рэцэптыўнага слоўніка, колькасцю граматычнага матэрыялу, якая падлягае прадуктыўнаму засваенню, колькасцю камунікатыўных задач, што вырашаюцца, і ступенню іх складанасці. 
Вынікі ЦЭ 2026 года паказалі, што для павышэння якасці адукацыі пры адборы дыдактычных сродкаў навучання варта аддаваць перавагу заданням, сканструяваным на аснове комплекснага падыходу да іх зместу.
Рэкамендуецца павялічыць колькасць заданняў на пошук ключавых сказаў, слоў і словазлучэнняў; на ўменне крытычна ацэньваць, супастаўляць, абагульняць інфармацыю з тэксту, а таксама не ўлічваць інфармацыю, якая не адносіцца да адказу на пастаўленае пытанне.
Звяртаем увагу, што для паспяховага вывучэння замежнай мовы неабходна пашыраць слоўнікавы запас вучняў і развіваць моўную здагадку.
[bookmark: _GoBack]Для сістэматызацыі ведаў вучняў мэтазгодна выкарыстоўваць прыёмы работы і заданні, якія патрабуюць наступных уменняў: вызначаць, якой часцінай мовы з’яўляецца слова ў сказе; утвараць відачасавыя формы дзеяслова; неабходна акцэнтаваць увагу на правапісе слоў, у тым ліку складаных назоўнікаў у множным ліку і граматычных форм дзеясловаў, а таксама на правільным напісанні іерогліфаў (кітайская мова).
Дасягненню больш высокіх вынікаў у працэсе навучання вучэбнаму прадмету будзе спрыяць: 
выкарыстанне ў поўнай меры патэнцыялу падручнікаў / вучэбных дапаможнікаў: прапрацоўка ўсіх практыкаванняў і заданняў да іх па тэмах, якія найбольш часта выклікаюць цяжкасці ў вучняў;
выкарыстанне вучэбна-метадычных дапаможнікаў па вучэбным прадмеце пры рабоце з тэмамі, якія найбольш часта выклікаюць цяжкасці ў вучняў пры выкананні заданняў ЦЭ;
арганізацыя сістэмнага паўтарэння ў XI класе вучэбнага матэрыялу, вывучанага ў IX, X класах.
